รัฐบาลไทย-ข่าวทำเนียบรัฐบาล-รมว.แรงงาน พิพัฒน์ มอบ เลขาฯ “อารี” ลงพื้นที่พบอาสาสมัครแรงงาน สร้างงาน สร้างอาชีพชาวนครศรีฯ เยี่ยมโรงงานสีขาว ต้นแบบสถานประกอบการดูแลแรงงานปลอดยาเสพติด
วันอังคารที่ 26 มีนาคม 2567
26/03/2567
รมว.แรงงาน พิพัฒน์ มอบ เลขาฯ “อารี” ลงพื้นที่พบอาสาสมัครแรงงาน สร้างงาน สร้างอาชีพชาวนครศรีฯ เยี่ยมโรงงานสีขาว ต้นแบบสถานประกอบการดูแลแรงงานปลอดยาเสพติด
รมว.แรงงาน พิพัฒน์ มอบ เลขาฯ “อารี” ลงพื้นที่พบอาสาสมัครแรงงาน สร้างงาน สร้างอาชีพชาวนครศรีฯ เยี่ยมโรงงานสีขาว ต้นแบบสถานประกอบการดูแลแรงงานปลอดยาเสพติด
วันที่ 26 มีนาคม 2567นายพิพัฒน์ รัชกิจประการ รัฐมนตรีว่าการกระทรวงแรงงานมอบหมายให้นายอารี ไกรนรา เลขานุการรัฐมนตรีว่าการกระทรวงแรงงานเป็นประธานการประชุมมอบนโยบายการปฏิบัติงานให้แก่อาสาสมัครแรงงาน (อสร.) พร้อมรับฟังปัญหาของอาสาสมัครแรงงาน อําเภอนาบอน อําเภอช้างกลาง และอําเภอฉวาง จังหวัดนครศรีธรรมราช โดยมี หัวหน้าส่วนราชการหน่วยงานสังกัดกระทรวงแรงงานจังหวัดนครศรีธรรมราช อาสาสมัครแรงงาน ร่วมให้การต้อนรับ ณ ที่ว่าการอําเภอนาบอน อ.นาบอน
จ.นครศรีธรรมราช ซึ่งอาสาสมัครแรงงานเหล่านี้มีภารกิจในการประสานการให้บริการด้านแรงงานในพื้นที่ เพื่อให้ประชาชนมีงานทํา มีทักษะฝีมือ มีอาชีพมีรายได้ ได้รับคุ้มครองและมีหลักประกันทางสังคมที่ยั่งยืน
จากนั้นนายอารีได้พบปะพนักงานลูกจ้างในสถานประกอบการและเยี่ยมชมการจัดสวัสดิการในสถานประกอบการนอกเหนือที่กฎหมายกําหนด ณ บริษัท ที.ที. ลาเท็กซ์ แอนด์ โปรดักซ์ จํากัด ต.นาบอน อ.นาบอน จ.นครศรีธรรมราช ซึ่งสถานประกอบการแห่งนี้ เป็นสถานประกอบการประเภทผลิตน้ํายางข้น มีลูกจ้าง 93 คน คนไทย 60 คน เมียนมา 33 คน
นายอารีกล่าวว่า ในวันนี้ท่านพิพัฒน์ รัชกิจประการ รัฐมนตรีว่าการกระทรวงแรงงานได้มอบหมายให้ผมลงพื้นที่มายังจังหวัดนครศรีธรรมราช ซึ่งเป็นจังหวัดที่มีศักยภาพด้านการท่องเที่ยวเป็นอย่างมาก อันจะส่งผลให้ประชาชนเกิดการจ้างงานโดยเฉพาะภาคท่องเที่ยวและบริการ เนื่องจากมีศักยภาพโดดเด่น มีประชากรมากที่สุดในภาคใต้ประมาณ 1.5 ล้านคน และอยู่ในกําลังแรงงานร่วม 9 แสนคน ในส่วนของกระทรวงแรงงานเองมีภารกิจที่ดูแลแรงงานอย่างครบถ้วนในทุกมิติ การเดินทางมาจังหวัดนครศรีธรรมราชในวันนี้ ได้หารือและเยี่ยมชมสถานประกอบการบริษัทที.ที. ลาเท็กซ์ แอนด์ โปรดักซ์ จํากัด ประกอบกิจการผลิตน้ํายางข้น ซึ่งได้เปิดให้เยี่ยมชมการจัดสวัสดิการในสถานประกอบกิจการนอกเหนือที่กฎหมายกําหนด รวมถึงโครงการที่เป็นประโยชน์ทั้งด้านความปลอดภัยในการทํางาน ด้านสวัสดิการของแรงงาน ผมขอชื่นชมผู้บริหารของบริษัท และคณะกรรมการสวัสดิการที่เล็งเห็นถึงความสําคัญของการพัฒนาคุณภาพชีวิตลูกจ้าง โดยการดําเนินโครงการด้านต่าง ๆ อย่างเช่นโครงการแรงงานสีขาว ซึ่งดําเนินการทั้งหมด 8 ด้าน ได้แก่ มีนโยบายป้องกันและแก้ไขปัญหายาเสพติดและปิดประกาศให้ลูกจ้างทราบ มีป้ายประกาศ เรื่อง มาตรการป้องกัน ปราบปรามการกระทําผิดเกี่ยวกับยาเสพติด มีคณะทํางานหรือบุคคลรับผิดชอบ มีการให้ความรู้พนักงาน เจ้าของสถานประกอบการ มีกิจกรรมรณรงค์เพื่อต่อต้านยาเสพติด มีการตรวจสุขภาพ ตรวจปัสสาวะให้ลูกจ้าง ซึ่งไม่พบพฤติกรรมลูกจ้างที่เกี่ยวข้องกับยาเสพติด นอกจากนี้ มีกระบวนการตรวจสอบการดําเนินงานใน 7 ข้อ มีการบันทึก จัดเก็บเอกสาร ซึ่งเป็นประโยชน์ต่อลูกจ้างและทุกภาคส่วนในการป้องกันและแก้ไขปัญหายาเสพติด เพื่อยกระดับคุณภาพชีวิตพนักงานที่ดีขึ้น
ในช่วงบ่ายนายอารีได้เป็นประธานมอบประกาศนียบัตรแก่ผู้ผ่านการฝึกช่างอเนกประสงค์ของสถาบันพัฒนาฝีมือแรงงาน 22 นครศรีธรรมราช ณ โรงเรียนชุมชนบ้านสี่แยก ต.นาบอน อ.นาบอน จ.นครศรีธรรมราช จากนั้น ได้พบปะพนักงานลูกจ้างในสถานประกอบการและเยี่ยมชมการจัดสวัสดิการในสถานประกอบการนอกเหนือที่กฎหมายกําหนด ณ กองจัดการสวนยาง อ.ทุ่งใหญ่ จ.นครศรีธรรมราช ประกอบกิจการปลูกสร้างสวนยางและปาล์มน้ํามัน และเก็บเกี่ยวผลผลิตน้ํายาง และเยี่ยมชมผลิตภัณฑ์ของกลุ่มอาชีพ กลุ่มผ้ามัดย้อมบาติก อําเภอทุ่งใหญ่ จังหวัดนครศรีธรรมราช ซึ่งกลุ่มอาชีพดังกล่าวได้รับการส่งเสริมสนับสนุนจากสํานักงานแรงงานจังหวัดนครศรีธรรมราช ตามโครงการแก้ไขปัญหาความเดือดร้อนด้านอาชีพและส่งเสริมการมีงานทํา เพื่อให้ชาวบ้านในพื้นที่ซึ่งเป็นกลุ่มแรงงานนอกระบบ ได้รับการพัฒนาทักษะฝีมือในการประกอบอาชีพ จนมีความชํานาญ สามารถจําหน่ายผ้ามัดย้อมที่มีสีสันสวยงาม สร้างรายได้เพิ่มขึ้น
+++++++++++++++++++
กองเผยแพร่และประชาสัมพันธ์